
	LĒMUMS	
Ādažos, Ādažu novadā
				
2026. gada 24. septembrī								Nr. 391

Par grozījumiem Ādažu novada pašvaldības domes 2026. gada 26. marta lēmumā Nr. 123 “Par Ādažu novada ciemu attīstības plānu apstiprināšanu”

Ādažu novada pašvaldības dome 26.03.2026. pieņēma lēmumu Nr. 123 “Par Ādažu novada ciemu attīstības plānu apstiprināšanu” (turpmāk – Lēmums Nr. 123), apstiprinot 19 Ādažu novada administratīvās teritorijas ciemu attīstības plānus līdz 2027. gadam un ilgtermiņa ieceres.
Ādažu novada pašvaldības domē tika konstatēts, ka, pieņemot Lēmumu Nr. 123, tehniska rakstura kļūdas dēļ Lēmuma Nr. 123 2. pielikumā “Āņu ciema attīstības plāns” netika pievienots atbilstošais Āņu ciema attīstības plāns. Tā vietā kā Lēmuma Nr. 123 2. pielikums atkārtoti tika pievienots Alderu ciema attīstības plāns. 
Lai novērstu pieļauto tehnisko kļūdu, nodrošinātu precīzu un faktiskajam stāvoklim atbilstošu dokumentu pieejamību, kā arī nodrošinātu sabiedrības informētību un plānošanas dokumentu pareizu piemērošanu, ir nepieciešams izdarīt attiecīgus grozījumus Lēmumā Nr. 123, aizstājot tā 2. pielikumu ar precizēto Āņu ciema attīstības plānu.
Pamatojoties uz Pašvaldību likuma 10. panta pirmās daļas 3. punktu, kā arī Ādažu novada pašvaldības 27.02.2025. noteikumu Nr. 4 “Dokumentu aprites kārtība Ādažu novada pašvaldībā” 112. punktu, Ādažu novada pašvaldības dome
NOLEMJ:
1. Veikt grozījumus Ādažu novada pašvaldības domes 26.03.2026. lēmumā Nr. 123 “Par Ādažu novada ciemu attīstības plānu apstiprināšanu”
1.1. Aizstāt lēmuma 2. pielikumu “Āņu ciema attīstības plāns” ar šī lēmuma pielikumu “Āņu ciema attīstības plāns”.
2. Centrālās pārvaldes Sabiedrisko attiecību nodaļai trīs darbdienu laikā no lēmuma spēkā stāšanās dienas nodrošināt precizētā lēmuma un tā 2. pielikuma publicēšanu pašvaldības tīmekļvietnē www.adazunovads.lv.
3. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs							G.Miglāns 

